Diari Oficial de la Generalitat Valenciana


Sumari del DOGV 9606, del 30-05-2023 (2023/5813)

RESOLUCIÓ de 24 de maig de 2023, de la Universitat Miguel Hernández d'Elx, per la qual es publica la relació definitiva amb la persona aspirant que ha superat el procés selectiu, corresponent a la convocatòria de proves selectives d'accés al grup A, subgrup A2, escala mitjana d'administració, amb denominació tècnic o tècnica mitjans d'administració. Referència 22/111258.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9606

Data del DOGV
:   30-05-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/5813


Data del document
:   24-05-2023

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * Universitat Miguel Hernández d'Elx
    * concurs administratiu

RESOLUCIÓ de 24 de maig de 2023, de la Universitat Miguel Hernández d'Elx, per la qual es publica la relació definitiva amb la persona aspirant que ha superat el procés selectiu, corresponent a la convocatòria de proves selectives d'accés al grup A, subgrup A2, escala mitjana d'administració, amb denominació tècnic o tècnica mitjans d'administració. Referència 22/111258. [2023/5813]  
  
De conformitat amb el que disposa el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en què es regula el desenvolupament dels processos selectius, i de conformitat amb el que disposa la base setena de la convocatòria esmentada.  
Concloses les proves selectives d'accés al grup A, subgrup A2, sector administració general, escala mitjana d'administració amb denominació tècnic/a mitjà/ana d'administració, convocades per la Resolució de 28 de juliol de 2022 (DOGV 9418 amb data de 2 de setembre de 2022 [2022/7390]).  
Vista la proposta formulada pel tribunal qualificador de les proves selectives esmentades adés. resolc:  
  
Primer  
Publicar la relació definitiva amb la persona aspirant que ha superat el procés selectiu, confeccionada segons el que preveuen les bases de la convocatòria esmentada, ordenada per ordre de puntuació aconseguida, i que es detalla a continuació:  
  
Cognoms i nom Puntuació total  
CANDELA CAPILLA, ALICIA 90,92 punts  
  
  
Segon  
Proposar la persona esmentada en el resolc primer d'aquesta resolució per al seu nomenament com a funcionària de carrera.  
  
Tercer  
Requerir a la persona aspirant que presente, en el termini de vint dies hàbils comptadors des de l'endemà del dia que es produïsca la publicació d'aquesta resolució en el Diari Oficial de la Generalitat Valenciana, els documents que es detallen a continuació:  
a) Document nacional d'identitat, o certificació de naixement expedida per l'organisme oficial corresponent. Per als aspirants que no posseïsquen la nacionalitat espanyola, un document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre Estat amb el qual tinguen aquest vincle. Així mateix, han de presentar una declaració jurada o promesa que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.  
b) Títol acadèmic original exigible segons la present convocatòria, o certificació acadèmica original que acredite haver realitzat tots els estudis per a obtenir-lo i, si escau, haver efectuat el pagament de taxes corresponent per a l'expedició. En cas de titulacions obtingudes a l'estranger s'ha de presentar, a més del títol corresponent, la credencial que n'acredite l'homologació.  
c) Declaració de no haver sigut separat mitjançant un expedient disciplinari de qualsevol administració o càrrec públic, així com de no trobar-se inhabilitat penalment per a l'exercici de les funcions públiques, segons el model que figura com a annex II en les bases de la convocatòria. Els aspirants la nacionalitat dels quals no siga l'espanyola, a més, han d'efectuar una declaració de no estar sotmesos a sanció disciplinària o condemna penal que impedisca, en el seu estat, l'accés a la funció pública, segons el model que figura com a annex III en les bases de la convocatòria.  
d) Certificat mèdic acreditatiu de no patir cap malaltia o defecte físic o psíquic que impedisca l'acompliment de les funcions corresponents.  
e) Els aspirants que hagen fet valdre la seua condició de persones amb discapacitat, han de presentar una certificació original de la conselleria o òrgan competent d'altres administracions públiques que acredite tal condició, així com la seua capacitat per a exercir les tasques i funcions corresponents.  
f) Acreditació de qualsevol altre requisit establit en la base 2.1 no previst en els apartats anteriors.  
Els documents originals esmentats s'han de presentar, o bé en el Registre General de la Universitat i en els registres auxiliars dels centres de gestió de campus o bé en les oficines d'assistència en matèria de registre que estan connectades al Sistema d'Interconnexió de Registres que es pot consultar en la següent url:  
https://administracion.gob.es/pagFront/atencionCiudadana/oficinas/encuentraOficina.htm'idioma=ca  
  
Quart  
Contra aquesta resolució, que esgota la via administrativa, s'hi pot interposar un recurs contenciós administratiu davant del Jutjat Contenciós Administratiu d'Elx, en el termini de dos mesos a partir de l'endemà de la seua publicació.  
No obstant l'anterior, les persones interessades poden interposar un recurs potestatiu de reposició davant del rector en el termini d'un mes des de l'endemà de la seua publicació; en aquest cas no es pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs potestatiu de reposició, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
Elx, 24 de maig de 2023. El rector: Juan José Ruiz Martínez.